ગાંધીનગરઃ વાઇબ્રન્ટ ગુજરાત ગ્લોબલ સમિટમાં હાજરી આપવા વડા પ્રધાન નરેન્દ્ર મોદી આજે બપોરે અમદાવાદ અેરપોર્ટ પર આવી પહોંચશે. અન્ય દેશના પ્રે‌િસડેન્ટ તથા વીવીઆઇપીનું વાઇબ્રન્ટ સમિટમાં હાજરી આપવા માટે વહેલી સવારથી અમદાવાદ એરપોર્ટ પર આગમન શરૂ થઇ ગયું છે. મોદી સ‌િહતના મહાનુભાવોની સુરક્ષા માટે વહેલી સવારથી એરપોર્ટને પોલીસ છાવણીમાં ફેરવી દેવાયું છે ત્યારે અેરપોર્ટથી ગાંધીનગર મહાત્મા મંદિર સુધી રોડ ઉપર પણ પોલીસનો ચાંપતો બંદોબસ્ત મૂકી દેવામાં આવ્યો છે.